2.3 การประกอบธุรกิจของแต่ละสายผลิตภัณฑ์

ธนาคารทหารไทย จำกัด (มหาชน)
ได้รับอนุญาตให้ประกอบธุรกิจธนาคารพาณิชย์ตามที่ได้กำหนดไว้ในพระราชบัญญัติการธนาคารพาณิชย์และประกาศที่เกี่ยวข้องซึ่งออกโดยธนาคารแห่งประเทศไทย
กระทรวงการคลัง และสำนักงานคณะกรรมการกำกับหลักทรัพย์และตลาดหลักทรัพย์
โดยให้บริการผ่านเครือข่ายสาขา ณ วันที่ 31 ธันวาคม 2547
ธนาคารมีเครือข่ายสาขาให้บริการรวม 453 สาขา แบ่งเป็นสาขาในประเทศจำนวน 450 สาขา
และสาขาต่างประเทศ 3 สาขา คือ สาขานครหลวงเวียงจันทร์ สาขาหมู่เกาะเคย์แมน
และสาขาฮ่องกง ในส่วนของสาขาในประเทศแบ่งออกเป็นสาขาเต็มรูปแบบ 388
สาขาและสาขาย่อย 62 สาขา มีสำนักงานแลกเปลี่ยนเงิน 42 แห่ง โดยรวมอยู่ในสาขา 10 แห่ง
นอกสาขา 31 แห่ง และรถให้บริการแลกเปลี่ยนเงิน 1 แห่งและมีเครื่องบริการเงินด่วน(ATM)
1,004 เครื่องอยู่ในกรุงเทพมหานคร 579 เครื่องและต่างจังหวัด 425 เครื่อง

ธนาคารมุ่งให้บริการที่ครบวงจรแก่ลูกค้า ลักษณะบริการของธนาคารแบ่งออกเป็น 3 ประเภทใหญ่ๆ
คือ บริการรับฝากเงิน การให้สินเชื่อ และบริการประเภทอื่นๆ อาทิ บริการ Bancassurance
บริการบัตรเครดิต และบัตรเติมน้ำมัน บริการรับชำระเงินผ่านธนาคาร
บริการโอนเงินหรือตัดบัญชีผ่านธนาคาร บริการที่เกี่ยวกับเงินตราต่างประเทศ
บริการด้านวาณิชธนกิจ บริการด้านวิเทศธนกิจ บริการที่ปรึกษาทางการเงิน
บริการธนาคารทางโทรศัพท์ บริการธนาคารด้านอิเล็กทรอนิกส์ เป็นต้น
ในส่วนของบริการรับฝากเงิน และการให้สินเชื่อซึ่งเป็นการประกอบธุรกิจหลักนั้นมีรายละเอียดดังนี้

2.3.1 การรับฝากเงิน

เงินฝากนับเป็นแหล่งที่มาของเงินทุนที่สำคัญที่สุดของธนาคาร
ธนาคารจะรับฝากเงินทั้งจากบุคคลทั่วไปและจากองค์กรธุรกิจผ่านเครือข่ายสาขาของธนาคารโดยจำแนกออกเป็น
4 ประเภทหลัก ๆ คือ เงินฝากกระแสรายวัน เงินฝากออมทรัพย์ เงินฝากประจำ และอื่นๆ เช่น
บัตรเงินฝาก เป็นต้น

+----------------------+-----------+-----------+-----------+---------+
| ประเภทเงินฝาก         | 31 ธัน     |           | 31 ธัน     |         |
|                      | วาคม 2547 |           | วาคม 2546 |         |
+----------------------+-----------+-----------+-----------+---------+
|                      | จำนวนเงิน  | สัดส่วน     | จำนวนเงิน  | สัดส่วน   |
|                      | (ล้านบาท)  | (ร้อยละ)   | (ล้านบาท)  | (ร้อยละ) |
+----------------------+-----------+-----------+-----------+---------+
| กระแสรายวัน           | 13,207    | 2.8       | 10,226    | 3.1     |
+----------------------+-----------+-----------+-----------+---------+
| ออมทรัพย์              | 164,061   | 36.0      | 123,219   | 38.3    |
+----------------------+-----------+-----------+-----------+---------+
| ประจำ                | 273,331   | 60.0      | 186,088   | 57.8    |
+----------------------+-----------+-----------+-----------+---------+
| อื่นๆ (บัตรเงินฝาก)      | 5,346     | 1.2       | 2,525     | 0.7     |
+----------------------+-----------+-----------+-----------+---------+
| รวม                  | 455,945   | 100.0     | 322,058   | 100.0   |
+----------------------+-----------+-----------+-----------+---------+

ณ 31 ธันวาคม 2547 ธนาคารมียอดเงินฝากรวม 455,945 ล้านบาท
โดยเงินฝากประจำยังคงเป็นเงินฝากที่มีสัดส่วนสูงสุด คือ ร้อยละ 60 ของยอดเงินฝากรวม
รองลงมาเป็นเงินฝากออมทรัพย์มีสัดส่วนร้อยละ 36
เงินฝากประจำและเงินฝากออมทรัพย์ของธนาคาร ณ 31 ธันวาคม 2547
มีสัดส่วนเพิ่มขึ้นเมื่อเทียบกับงวดเดียวกันของปีก่อน
โดยปริมาณเงินฝากออมทรัพย์เพิ่มขึ้นมากกว่าปริมาณเงินฝากประจำ
ทั้งนี้เป็นผลจากการที่ธนาคารเร่งระดมเงินฝากประเภทเงินฝากออมทรัพย์ซึ่งมีต้นทุนต่ำและเงินฝากประจำระยะยาวที่มีอัตราดอกเบี้ยสูงได้ทยอยครบกำหนด
ส่งผลให้ต้นทุนการดำเนินงานของธนาคารต่ำลง

ธนาคารได้กำหนดกลยุทธ์การปรับปรุงโครงสร้างทางการเงินเพื่อการบริหารต้นทุน
โดยเน้นการระดมเงินฝากกระแสรายวันและออมทรัพย์ให้มีสัดส่วนสูงขึ้น
โดยกำหนดเป็นเป้าหมายในปี 2548 ให้มีการระดมเงินฝากกระแสรายวัน และออมทรัพย์
ในสัดส่วนที่สูงขึ้นกว่าปี 2547

2.3.2 การให้สินเชื่อ

  (1) สัดส่วนการให้สินเชื่อ

  การให้สินเชื่อของธนาคาร แบ่งลักษณะการให้สินเชื่อออกเป็น 3 ลักษณะ ตามสายงานที่

รับผิดชอบ

1.  สินเชื่อธุรกิจลูกค้าขนาดใหญ่ (Corporate) เป็นการให้สินเชื่อกับนิติบุคคลที่ประกอบ

ธุรกิจ วงเงินตั้งแต่ 300 ล้านบาทขึ้นไป ซึ่งจะประกอบด้วย สินเชื่อโครงการ
สินเชื่อเกษตรและอุตสาหกรรมการเกษตร สินเชื่อพาณิชยกรรม สินเชื่ออุตสาหกรรมและบริการ
และสินเชื่อประเภท Syndicated loans เป็นต้น

2.  สินเชื่อธุรกิจลูกค้าขนาดกลาง (SMEs) เป็นการให้สินเชื่อกับบุคคลหรือนิติบุคคล

วงเงินไม่เกิน 300 ล้านบาท สำหรับคุณสมบัติจะเป็นไปตามคำนิยาม
วิสาหกิจขนาดกลางและขนาดย่อม ตามที่ทางการประกาศกำหนด

3.  สินเชื่อธุรกิจลูกค้าบุคคลรายย่อย (Consumer) เป็นการให้สินเชื่อกับบุคคลเพื่อการ

อุปโภคบริโภค เพื่อซื้อที่อยู่อาศัย เช่น สินเชื่อบ้านผ่อนสบาย สินเชื่อคนรักบ้าน
สินเชื่ออุดมศึกษาขั้นสูง เป็นต้น รายละเอียดสัดส่วนการให้สินเชื่อ ปรากฏดังนี้

หน่วย: ร้อยละ

  31 ธันวาคม 2547 31 ธันวาคม 2546*

สินเชื่อธุรกิจลูกค้าขนาดใหญ่ 29 36

สินเชื่อธุรกิจลูกค้าขนาดกลาง(SMEs) 58 48

  สินเชื่อธุรกิจลูกค้าบุคคลรายย่อย 13 16

* คำนิยามในการแบ่งกลุ่มลูกค้าปี 2546 ลูกค้าขนาดใหญ่ (เกินกว่า 100 ล้านบาท)
ลูกค้าขนาดกลาง (ไม่เกิน 100 ล้านบาท) และลูกค้าบุคคลรายย่อย ได้แก่ การให้สินเชื่อกับบุคคล
เพื่อการบริโภค เพื่อการซื้อที่อยู่อาศัย เป็นต้น

(2) นโยบายการให้สินเชื่อและหลักประกันในการให้สินเชื่อ

ธนาคารมีนโยบายการให้สินเชื่อทั้งในระยะสั้นเพื่อใช้หมุนเวียนในธุรกิจ
และการให้สินเชื่อในระยะยาว เพื่อการลงทุนในสินทรัพย์ที่เสริมสร้างความมั่นคงทางเศรษฐกิจ
โดยวางแนวทางการให้สินเชื่อ ดังนี้

1. สนับสนุนธุรกิจอุตสาหกรรมที่นำรายได้เข้าประเทศ และมีการจ้างงานในภาคเศรษฐกิจสำคัญ
โดยเน้นส่งเสริมการขยายฐานธุรกิจ SMEs ตลอดจนสินเชื่อรายย่อย

2. เป็นธุรกิจที่มีแนวโน้มดี และมีอัตราผลตอบแทนดี
หลีกเลี่ยงการให้สินเชื่อแก่ธุรกิจที่ไม่เป็นประโยชน์ต่อเศรษฐกิจของประเทศ หรือเป็นภัยต่อสังคม

3. การให้สินเชื่อจะพิจารณาความเหมาะสมในด้านศักยภาพ ผลประกอบการของธุรกิจ
หรือรายได้ของบุคคล ตลอดจนความสามารถในการชำระคืนเงินให้สินเชื่อเป็นประเด็นหลัก
โดยจะพิจารณาความมั่นคงของหลักทรัพย์ค้ำประกันที่เป็นแหล่งรายได้
เป็นประเด็นรองควบคู่กันไปด้วย 4. ผลตอบแทนของธนาคารจากเงินให้สินเชื่อ
จะกำหนดผลตอบแทนตามภาวะสภาพคล่องและต้นทุนของธนาคาร สถานะของลูกหนี้
โดยพิจารณาร่วมกับสภาพการแข่งขันด้วย

(3) การบริหารความเสี่ยงจากการให้สินเชื่อ

ธนาคารใช้ระบบการพิจารณาอนุมัติสินเชื่อ โดยระบบคณะกรรมการ
มีการแต่งตั้งคณะกรรมการชุดต่างๆ เพื่อทำหน้าที่ในการอนุมัติสินเชื่อตามอำนาจที่ได้รับมอบหมาย
พร้อมทั้งได้มีการแยกสายงานธุรกิจขนาดใหญ่และวาณิชธนกิจและสายงานธุรกิจลูกค้าขนาดกลางและพัฒนาลูกค้า
มีหน้าที่ในการติดต่อและอำนวยสินเชื่อให้ลูกค้า
ขณะที่สายงานบริหารสินเชื่อเป็นผู้วิเคราะห์เครดิตลูกค้า และนำเสนอคณะกรรมการ
โดยมีสายงานบริหารความเสี่ยงศึกษา ติดตาม ประเมินผล
และกำหนดนโยบายในการกระจายความเสี่ยง นอกจากนี้
ธนาคารยังใช้เครื่องมือในการจัดลำดับความเสี่ยงของลูกค้า เช่น Risk grading tool และ
credit scoring model ซึ่งหลังจากการอนุมัติสินเชื่อ
สายงานที่ดูแลลูกค้าจะได้มีการติดตามดูแลลูกค้าอย่างใกล้ชิด
นอกจากนี้ธนาคารได้กำหนดให้มีการสอบทานสินเชื่อ ตลอดจนการประเมินคุณภาพของลูกค้า
และทบทวนหลักประกันอย่างสม่ำเสมอตามเกณฑ์ที่ธนาคารแห่งประเทศไทยกำหนด

ณ 31 ธันวาคม 2547 เงินให้สินเชื่อของธนาคาร
ส่วนใหญ่จัดอยู่ในประเภทธุรกิจอุตสาหกรรมการผลิตและการพาณิชย์ คิดเป็นสัดส่วนร้อยละ 48.5
ของเงินให้สินเชื่อรวม รองลงมา ได้แก่ ธุรกิจสาธารณูปโภคและบริการสัดส่วนร้อยละ 20.6

(4) นโยบายในการปรับโครงสร้างหนี้

ธนาคารมีวัตถุประสงค์ในการช่วยเหลือลูกหนี้ซึ่งประสบปัญหาการดำเนินธุรกิจให้สามารถฟื้นฟูกิจการ
และมีรายได้เพียงพอในการชำระหนี้คืนแก่ธนาคารได้ตามปกติ โดยมีนโยบายในการดำเนินงาน ดังนี้

1. ส่งเสริมให้มีการประนอมหนี้ด้วยการปรับปรุงโครงสร้างหนี้ใหม่

2. การปรับปรุงโครงสร้างหนี้ ธนาคารจะพิจารณาให้สอดคล้องกับความสามารถของลูกหนี้แต่ละราย
อาทิ การขยายเวลาการชำระหนี้ การแปลงหนี้ระยะสั้นเป็นหนี้ระยะยาว การปรับลดอัตราดอกเบี้ย
และการผ่อนปรนระยะเวลาปลอดชำระหนี้เงินต้น เป็นต้น

  3. กำหนดหลักเกณฑ์การวิเคราะห์ลูกหนี้

  4. ให้มีการบริหารงานปรับปรุงโครงสร้างหนี้อย่างเป็นระบบ โดยจัดให้มีหน่วยงานรับผิด

ชอบโดยเฉพาะ ได้แก่ สายงานพัฒนาสินทรัพย์เพื่อรวมศูนย์บุคลากรและทรัพยากร
ในการจัดการแก้ไข อันได้แก่ การประเมินสภาพปัญหาของลูกหนี้
กำหนดเป้าหมายในการดำเนินการตามลำดับความซับซ้อนยากง่ายในการแก้ไขหนี้
และกำหนดวิธีการแก้ไขที่เหมาะสมกับลูกหนี้แต่ละกลุ่ม

นอกจากนี้แล้วเพื่อป้องกันมิให้ลูกหนี้ที่ทำการปรับโครงสร้างหนี้แล้วกลายเป็นหนี้ที่ไม่ก่อให้เกิดรายได้อีกครั้ง
ธนาคารมีมาตรการในการติดตามผลการชำระหนี้ของลูกหนี้อย่างใกล้ชิด
สำหรับลูกหนี้ที่ไม่สามารถปฏิบัติตามเงื่อนไขการปรับโครงสร้างหนี้ได้
ธนาคารก็จำเป็นต้องดำเนินการตามกฎหมายต่อไป

(5) นโยบายการควบคุมดูแล การอนุมัติการให้กู้ยืม และการติดตามลูกหนี้

(5.1) การควบคุมดูแล

1. ให้สินเชื่อแก่ลูกหนี้แต่ละรายหรือกลุ่มกิจการในเครือเดียวกัน ไม่เกินร้อยละ 25
ของเงินกองทุนชั้นที่ 1 ของธนาคาร

2. ควบคุมการให้สินเชื่อแก่ธุรกิจด้านใดด้านหนึ่งไม่ให้มีวงเงินสูงเกินไป จนอาจเสียหายแก่ธนาคาร
ในกรณีที่ธุรกิจดังกล่าวโดยรวมอาจประสบภาวะล้มเหลว โดยพิจารณาจากลักษณะลูกหนี้
ความเป็นกลุ่ม/กิจการในเครือเดียวกัน ตามข้อกำหนดของ พ.ร.บ. ธนาคารพาณิชย์
และประกาศของธนาคารแห่งประเทศไทย พิจารณาจากภาวะอุตสาหกรรม และแนวโน้มในอนาคต
ตลอดจนปัจจัยทางเศรษฐกิจที่อาจส่งผลต่อความสามารถของลูกหนี้

3. กำหนดความเพียงพอของหลักประกันต่อวงเงินสินเชื่อ ไม่ให้เกินราคาประเมินของหลักประกัน
หรือพยายามควบคุม Clean Credit
โดยพิจารณากำหนดเป็นประเภทของหลักประกันตามความเสี่ยงของการเปลี่ยนเป็นเงินสด
กำหนดราคาประเมินเพื่อคำนวณอำนาจการอนุมัติสินเชื่อ เช่น ที่ดินใช้ราคาไม่เกินร้อยละ 90
ของราคาบังคับขายได้ง่ายภายใน 1ปี นับจากวันประเมินเป็นต้น
และยังกำหนดสัดส่วนราคาหลักประกันต่อวงเงินสินเชื่อ โดยคำนึงว่าเป็นสินเชื่อทางตรง
ภาระผูกพันการชำระเงิน หรือภาระหนี้ที่อาจจะเกิดขึ้น ประการสุดท้ายได้แก่
การค้ำประกันจะมีการกำหนดกรอบการพิจารณาโดยอิงกับเกรดของผู้กู้ เช่น กรณีผู้กู้เป็น SMEs
และเป็นนิติบุคคลเกรด A กำหนดกรอบให้ ประธานกรรมการ / กรรมการ
หรือหุ้นส่วนผู้จัดการเป็นจำนวนที่มีนัยสำคัญเป็นผู้ค้ำประกันในฐานะส่วนตัว เต็มวงเงินสินเชื่อ เป็นต้น

4. การอนุมัติวงเงินให้สินเชื่อแต่ละราย กำหนดให้มีการวิเคราะห์ความเสี่ยงในด้านต่าง ๆ
โดยจะต้องมีเหตุผลหรือแนวทางป้องกัน หรือลดความเสี่ยงที่อาจเกิดขึ้นในระดับที่ธนาคารรับได้

5.
ธนาคารกำหนดให้มีการกระจายอำนาจการอนุมัติวงเงินให้สินเชื่อของคณะกรรมการพิจารณาสินเชื่อหลายระดับ
เพื่อมิให้อำนาจอนุมัติตกอยู่แก่คณะใดคณะหนึ่งมากเกินไป โดยกำหนดไว้ดังนี้

ผู้มีอำนาจอนุมัติ วงเงินอนุมัติ*

คณะกรรมการธนาคาร มากกว่า 7,000 ล้านบาท

คณะกรรมการบริหาร ไม่เกิน 7,000 ล้านบาท

คณะกรรมการสินเชื่อ ไม่เกิน 7,000 ล้านบาท**

คณะกรรมการสินเชื่อขนาดใหญ่

/คณะกรรมการสินเชื่อธุรกิจขนาดกลางและย่อม ไม่เกิน 3,000 ล้านบาท

อนุกรรมการธุรกิจขนาดกลางและย่อม ไม่เกิน 200 ล้านบาท

6. ธนาคารกำหนดให้มีหน่วยงานสอบทานการอำนวยสินเชื่อให้ถูกต้อง ตามระเบียบ
หลักเกณฑ์ของธนาคารและธนาคารแห่งประเทศไทย
โดยเป็นหน่วยงานที่ดำเนินงานอย่างอิสระขึ้นกับสายงานการตรวจสอบซึ่งเป็นเลขานุการคณะกรรมการตรวจสอบ
และไม่อยู่ในคณะกรรมการพิจารณาสินเชื่อ

7. ธนาคารมีคณะกรรมการตรวจสอบ (Audit Committee)
ที่ดำเนินงานเป็นอิสระไม่ขึ้นอยู่กับฝ่ายจัดการของธนาคาร
มีอำนาจสอบทานการดำเนินงานของธนาคาร รวมทั้งงานด้านสินเชื่อในทุกขั้นตอน

(5.2) การติดตามลูกหนี้

1.  มีการรายงานสินเชื่อค้างชำระจำแนกตามจำนวนเดือนค้างชำระของแต่ละหน่วยงาน

เพื่อใช้ติดตามลูกหนี้

2.  เมื่อลูกหนี้ค้างชำระ 1 เดือน ธนาคารจะส่งหนังสือแจ้งให้ชำระหนี้

3.  เมื่อลูกหนี้ค้างชำระ 2 เดือน ธนาคารจะส่งหนังสือทวงถามครั้งที่ 2 ให้ชำระหนี้

4.  เมื่อลูกหนี้ค้างชำระ 3 เดือน ธนาคารจะยื่นหนังสือโนติ๊ส

5.  ลูกหนี้ที่เริ่มค้างชำระตั้งแต่ 1 เดือนขึ้นไปดังกล่าว นอกเหนือจากส่งหนังสือทวงถาม

แล้ว ธนาคารจะมีเจ้าหนี้ที่ติดตามเพื่อแก้ไขปัญหาของลูกหนี้เป็นระยะ
รวมถึงการเจรจาปรับปรุงโครงสร้างหนี้
โดยกำหนดเงื่อนไขการชำระหนี้ใหม่ที่ผ่อนปรนตามความสามารถของลูกหนี้
หากไม่ได้ผลธนาคารจะเรียกหนี้คืน โดยใช้วิธีการฟ้องร้องทางศาลเพื่อประนอมหนี้
หรือฟ้องร้องบังคับคดี)

(6) นโยบายการจัดชั้นสินทรัพย์ และการกันสำรองค่าเผื่อหนี้สงสัยจะสูญ

(1) ไตรมาสแรกของปี 2547 ธนาคารได้ปฎิบัติตามประกาศธนาคารแห่งประเทศไทย เรื่อง
สินทรัพย์ที่ไม่มีราคาหรือเรียกคืนไม่ได้ และสินทรัพย์ที่สงสัยว่าจะไม่มีราคาหรือเรียกคืนไม่ได้
ฉบับลงวันที่ 28 กุมภาพันธ์ 2546 ซึ่งได้ให้คำจำกัดความของสินทรัพย์จัดชั้น
และอัตราการกันสำรองโดยสรุปดังนี้

+------------------------+--------------------------------+------------+
| ประเภทของสินทรัพย์จัดชั้น    | คำจำกัดความโดยย่อ                | อัตราการ    |
|                        |                                |            |
|                        |                                | กันสำรอง*   |
|                        |                                |            |
|                        |                                | (หน่วย:     |
|                        |                                | ร้อยละ)     |
+------------------------+--------------------------------+------------+
| - สินทรัพย์จัดชั้นสูญ         | - สินทรัพย์ที่ไม่มีราคาหรือเรียกคืนไม่ได้  | 100        |
+------------------------+--------------------------------+------------+
| - สินทรัพย์จัดชั้นสงสัยจะสูญ   | -                              | 100        |
|                        | ส                              |            |
|                        | ินทรัพย์ที่คาดว่าจะเรียกคืนไม่ได้ทั้งจำนวน |            |
|                        |                                |            |
|                        | -                              |            |
|                        | ลูกหนี้ที่ค้างชำระต้นเงินหรือดอกเบี้ยเป็น  |            |
|                        |                                |            |
|                        | ระยะเวลารวมกันเกินกว่า 12 เดือน    |            |
|                        | นับแต่วัน                         |            |
|                        |                                |            |
|                        | ที่ถึงกำหนดชำระ                   |            |
+------------------------+--------------------------------+------------+
| - สินทรัพย์จัดชั้นสงสัย       | -                              | 50         |
|                        | สินทรัพย์ที่คาดว่าจะเรียกให้ชำระคืนไม่ได้ |            |
|                        |                                |            |
|                        | ครบถ้วน -                       |            |
|                        | ลูกหนี้ที่ค้างชำระต้นเงินหรือดอกเบี้ยเป็น  |            |
|                        |                                |            |
|                        | ระยะเวลารวมกันเกินกว่า 6 เดือน     |            |
|                        | นับแต่วัน                         |            |
|                        |                                |            |
|                        | ที่ถึงกำหนดชำระ                   |            |
+------------------------+--------------------------------+------------+
| -                      | -                              | 20         |
| สินทรัพย์จัดชั้นต่ำกว่ามาตรฐาน | สินทรัพย์ที่มีปัญหาในการเรียกให้ชำระคืน  |            |
|                        |                                |            |
|                        | -                              |            |
|                        | ลูกหนี้ที่ค้างชำระต้นเงินหรือดอกเบี้ยเป็น  |            |
|                        |                                |            |
|                        | ระยะเวลารวมกันเกินกว่า 3 เดือน     |            |
|                        | นับแต่วัน                         |            |
|                        |                                |            |
|                        | ถึงกำหนดชำระ                    |            |
+------------------------+--------------------------------+------------+
| -                      | -                              | 2          |
| ส                      | ลูกหนี้ที่ค้างชำระต้นเงินหรือดอกเบี้ยเป็น  |            |
| ินทรัพย์จัดชั้นกล่าวถึงเป็นพิเศษ |                                |            |
|                        | ระยะเวลารวมกันเกินกว่า 1 เดือน     |            |
|                        | นับแต่วัน                         |            |
|                        |                                |            |
|                        | ถึงกำหนดชำระ                    |            |
+------------------------+--------------------------------+------------+
| - สินทรัพย์จัดชั้นปกติ        | - สินทรัพย์ที่ไม่เข้าข่ายสินทรัพย์จัดชั้นที่   | 1          |
|                        |                                |            |
|                        | กล่าวข้างต้น -                    |            |
|                        | ลูกหนี้ที่ไม่ผิดนัดชำระหนี้ -            |            |
|                        | ล                              |            |
|                        | ูกหนี้เงินเบิกเกินบัญชีที่ยังใช้ไม่เต็มวงเงิน |            |
|                        |                                |            |
|                        | และสัญญายังไม่ครบกำหนด            |            |
+------------------------+--------------------------------+------------+

* หลังหักมูลค่าหลักประกัน

(2) ไตรมาสสุดท้ายของปี 2547 ธนาคารได้ปฏิบัติตามประกาศธนาคารแห่งประเทศไทย เรื่อง
สินทรัพย์ที่ไม่มีราคาหรือเรียกคืนไม่ได้ และ สินทรัพย์ที่สงสัยว่าจะไม่มีราคาหรือเรียกคืนไม่ได้
ของธนาคารพาณิชย์ ฉบับลงวันที่ 23 สิงหาคม 2547 มีผลใช้บังคับตั้งแต่ไตรมาสสุดท้ายของปี 2547
เป็นต้นไป โดยในประกาศได้ปรับปรุงสาระสำคัญเพิ่มเติมจากประกาศฉบับลงวันที่ 28 กุมภาพันธ์
2546 ดังนี้

1.  ปรับปรุงหลักเกณฑ์การกันเงินสำรองสำหรับสินทรัพย์จัดชั้นสงสัยจะสูญ กล่าวคือลูก

หนี้ที่ยังไม่ได้ดำเนินการปรับปรุงโครงสร้างหนี้ หรือฟ้องร้องดำเนินคดีทางกฎหมาย
จะกันเงินสำรองเพิ่ม สำหรับยอดคงค้างหลังหักเงินสำรองที่ธนาคารพาณิชย์ได้กันไว้แล้ว
ซึ่งอัตราส่วนการกันเงินสำรองขึ้นอยู่กับระยะเวลาการค้างชำระหนี้

2.  ยกเลิกหลักเกณฑ์การประเมินมูลค่าหลักประกันสำหรับสินทรัพย์ที่มีการประเมินราคา

หรือตีราคาไว้เกินกว่า 12 เดือน
ที่เดิมกำหนดให้สามารถนำมาหักจากยอดคงค้างก่อนการกันเงินสำรองได้ไม่เกินร้อยละ 50
ของมูลค่าที่ได้จากการประเมินราคาหรือตีราคา

มูลค่าสินทรัพย์จัดชั้น ณ 31 ธันวาคม 2547

(หน่วย: ล้านบาท)

+--------------------------+--------------+------------+--------------+
|                          | สินทรัพย์จัดชั้น   | หลักประกัน   | เงินกันสำรอง*  |
+--------------------------+--------------+------------+--------------+
| สินทรัพย์จัดชั้นปกติ            | 433,051      | 431,311    | 1,740        |
+--------------------------+--------------+------------+--------------+
| สินทรัพย์จัดชั้นกล่าวถึงเป็นพิเศษ  | 18,321       | 14,482     | 77           |
+--------------------------+--------------+------------+--------------+
| สินทรัพย์จัดชั้นต่ำกว่ามาตรฐาน   | 12,249       | 8,920      | 1,147        |
+--------------------------+--------------+------------+--------------+
| สินทรัพย์จัดชั้นสงสัย           | 7,657        | 5,344      | 2,218        |
+--------------------------+--------------+------------+--------------+
| สินทรัพย์จัดชั้นสงสัยจะสูญ       | 49,775       | 29,967     | 23,436       |
+--------------------------+--------------+------------+--------------+
| รวม                      | 521,053      | 490,024    | 28,618       |
+--------------------------+--------------+------------+--------------+

* เงินกันสำรองค่าเผื่อหนี้สงสัยจะสูญตามเกณฑ์ขั้นต่ำของธนาคารแห่งประเทศไทย

2.3.3 ปัจจัยที่มีผลกระทบต่อโอกาสและข้อจำกัดการประกอบธุรกิจ

(1) การปรับสถานะของสถาบันการเงินตามแผนพัฒนาระบบสถาบันการเงิน

ภายใต้กรอบโครงสร้างสถาบันการเงินใหม่ ที่ปรับให้สถาบันการเงินต่างประเภทกัน
สามารถดำเนินธุรกิจธนาคารพาณิชย์ได้ในขอบเขตที่ใกล้เคียงกัน ท่ามกลางคู่แข่งที่เพิ่มจำนวนขึ้นนั้น
คาดว่าจะนำมาสู่การแข่งขันด้านราคาที่ทวีความรุนแรงมากขึ้น
ซึ่งอาจจะกดดันความสามารถในการทำกำไรของธนาคารพาณิชย์ขนาดกลางและเล็ก
ตลอดจนคู่แข่งรายใหม่ อย่างไรก็ตาม สำหรับธนาคารพาณิชย์ขนาดใหญ่นั้น
การขยายประเภทธุรกิจและฐานลูกค้า การขายผลิตภัณฑ์ไขว้กัน (Cross selling) และ
การหารายได้จากค่าธรรมเนียม คงจะเป็นกลยุทธ์ที่สำคัญ เพื่อทำให้เกิดการประหยัดต่อขนาด
(Economy of Scale) และเพิ่มประสิทธิภาพในการดำเนินธุรกิจ

(2) การปรับขึ้นอัตราดอกเบี้ยในประเทศ

ตั้งแต่ปลายปี 2547 ที่ผ่านมา
ธนาคารพาณิชย์หลายแห่งได้ทยอยปรับขึ้นอัตราดอกเบี้ยเงินกู้เพื่อที่อยู่อาศัย
รวมทั้งอัตราดอกเบี้ยเงินฝากประจำระยะยาวแล้ว ขณะที่อัตราดอกเบี้ยมาตรฐานของ ธปท.
ก็ได้ถูกปรับขึ้นจากระดับร้อยละ 1.25 ในช่วงปลายปี 2546 มาอยู่ที่ระดับร้อยละ 2.0 ณ สิ้นปี
2547 และคาดว่าจะยังคงมีแนวโน้มเพิ่มขึ้นอย่างต่อเนื่อง จนอาจเข้าใกล้ระดับร้อยละ 2.75 -
3.0 ในช่วงปลายปี 2548 ซึ่งจะสอดคล้องกับทิศทางอัตราดอกเบี้ยในต่างประเทศ
ทั้งนี้ความเป็นไปได้ในการปรับขึ้นอัตราดอกเบี้ยของทางการไทยดังกล่าว
ตลอดจนสภาวะสภาพคล่องของธนาคารขนาดใหญ่หลายแห่งที่มีแนวโน้มจะตึงตัวมากขึ้น
(จากการขยายสินเชื่อ
และการระดมทุนเพื่อลงทุนในโครงการขนาดใหญ่ของภาครัฐที่อาจทำให้มีเงินฝากบางส่วนไหลออกจากระบบธนาคารพาณิชย์)
อาจทำให้ต้องมีการทยอยปรับขึ้นอัตราดอกเบี้ยเงินฝาก เช่น อัตราดอกเบี้ยเงินฝากออมทรัพย์
และเงินฝากประจำ 3 เดือน ตลอดจนอัตราดอกเบี้ยเงินให้กู้ยืมตามมา
ซึ่งอาจนำมาสู่การขยับขึ้นของอัตราดอกเบี้ยของทั้งระบบธนาคารพาณิชย์ในที่สุด ซึ่งงานวิจัย
ธนาคารทหารไทย คาดว่าอัตราดอกเบี้ยจะปรับเพิ่มขึ้นร้อยละ 0.5-0.75 ภายในปี 2548 ดังนั้น
นอกจากธนาคารพาณิชย์แต่ละแห่ง
จะต้องเตรียมพร้อมเพื่อรับมือกับแนวโน้มอัตราดอกเบี้ยขาขึ้นดังกล่าวแล้ว
บทบาทของธนาคารแห่งประเทศไทยในการเข้ามาดูแลและบริหารสภาพคล่องส่วนเกินระหว่างธนาคารพาณิชย์
คงจะมีส่วนสำคัญในการทำให้ช่วงของการเปลี่ยนผ่านของทิศทางอัตราดอกเบี้ยในประเทศนั้น
มีความราบรื่นและสอดคล้องกับความพร้อมของพื้นฐานเศรษฐกิจไทยมากยิ่งขึ้น

(3) การบังคับใช้กฎหมายทางการเงินฉบับใหม่

เนื่องจากกฎหมายทางการเงินหลายฉบับที่อยู่ระหว่างกระบวนการทางกฎหมายตั้งแต่ปี 2547 เช่น
การแก้ไขเพิ่มเติม พ.ร.ก. บรรษัทบริหารสินทรัพย์ พ.ศ. 2540
ซึ่งจะก่อให้เกิดผลดีต่อการแก้ไขปัญหา NPL ของระบบธนาคารพาณิชย์ไทย ขณะที่ ร่าง
พ.ร.บ.ธุรกิจสถาบันการเงิน ร่าง พ.ร.บ. สถาบันประกันเงินฝาก และร่าง พ.ร.บ.
ธนาคารแห่งประเทศไทย
คงจะทำให้การดำเนินธุรกิจธนาคารพาณิชย์เปลี่ยนแปลงไปในลักษณะที่ชัดเจนขึ้น
ทั้งในแง่ของขอบเขตการดำเนินธุรกิจ การกำกับดูแลจากทางการ ตลอดจน
วิธีการตั้งราคาของผลิตภัณฑ์ที่นำเสนอต่อสาธารณชน เป็นต้น

2.3.4 ภาวะตลาดและการแข่งขัน

(1) ด้านเงินฝาก

ในปี 2547 เงินฝากของระบบธนาคารพาณิชย์ขยายตัวประมาณร้อยละ 2.6
ซึ่งเป็นอัตราที่ชะลอจากปีก่อน
แม้ว่าในช่วงต้นปีธนาคารพาณิชย์หลายแห่งได้ไถ่ถอนตราสารกึ่งหนี้กึ่งทุน (SLIPS/CAPS)
ทำให้เงินฝากไหลเข้ามารวมทั้งสิ้นกว่า 9 หมื่นล้านบาท
แต่เนื่องจากอัตราดอกเบี้ยเงินฝากยังทรงตัวอยู่ในระดับต่ำ
ทำให้มีการโยกย้ายเงินฝากส่วนหนึ่งไปแหล่งทุนอื่นที่ให้ผลตอบแทนสูงกว่า
รวมทั้งในไตรมาสที่สามทางการเปิดจำหน่ายพันธบัตรออมทรัพย์ในวงเงินประมาณ 9 หมื่นล้านบาท

ในปี 2548 คาดว่าเงินฝากของระบบธนาคารพาณิชย์จะเติบโตในอัตราที่ใกล้เคียงกับปีก่อน
โดยขยายตัวประมาณร้อยละ 2.5-3.0 โดยมีปัจจัยสนับสนุนการเพิ่มขึ้นของเงินฝาก ได้แก่
เศรษฐกิจที่ยังขยายตัวอยู่ในเกณฑ์ค่อนข้างดี ประกอบกับอัตราดอกเบี้ยในประเทศที่อยู่ในวัฏจักรขาขึ้น
โดยคาดว่าธนาคารพาณิชย์มีแนวโน้มที่จะทยอยปรับขึ้นอัตราดอกเบี้ยเงินฝาก
โดยรวมแล้วประมาณร้อยละ 0.75 ภายในปีนี้ อย่างไรก็ตาม
การระดมทุนของโครงการสาธารณูปโภคขนาดใหญ่ของรัฐบาล ผ่านการแปลงสินทรัพย์เป็นหลักทรัพย์
(Securitization) อาจมีส่วนระบายเงินฝากออกจากระบบธนาคาร
ตลอดจนหากมีการจัดตั้งสถาบันประกันเงินฝากขึ้นในปลายปีนี้ อาจมีผลทำให้ผู้ฝากเงิน
โดยเฉพาะรายใหญ่โยกย้ายเงินฝากส่วนที่เกินวงเงินคุ้มครองไปลงทุนในผลิตภัณฑ์ทางการเงินอื่นๆ

(2) ด้านสินเชื่อ

ในปี 2547 ที่ผ่านมา สินเชื่อของระบบธนาคารพาณิชย์ไทย ขยายตัวเพิ่มขึ้นประมาณร้อยละ 6.8
สอดคล้องกับการขยายตัวของกิจกรรมทางเศรษฐกิจในประเทศ
โดยสินเชื่อที่มีขนาดการเติบโตที่โดดเด่น 3 อันดับแรก ได้แก่ สินเชื่อเพื่อการผลิต
สินเชื่อเพื่อที่อยู่อาศัย และสินเชื่อสำหรับบริการที่เกี่ยวกับอสังหาริมทรัพย์

ในปี 2548 แม้ว่าเศรษฐกิจไทย มีแนวโน้มเติบโตชะลอลงจากประมาณร้อยละ 6.2 ในปี 2547
เป็นร้อยละ 5.2 ในปีนี้ แต่คาดว่าการลงทุนโดยรวมยังขยายตัวในอัตราสูง
โดยการลงทุนภาคเอกชนได้รับปัจจัยสนับสนุนที่สำคัญคือ
อัตราการใช้กำลังการผลิตภาคอุตสาหกรรมที่ปรับตัวสูงจนถึงระดับเกินกว่าร้อยละ 70
ซึ่งเป็นระดับที่ก่อให้เกิดการขยายงานหรือการลงทุนใหม่
ทั้งนี้อุตสาหกรรมสำคัญที่มีกำลังการผลิตเกินกว่าร้อยละ 85 ได้แก่ ยางรถยนต์ รถยนต์ ปิโตรเคมี
เยื่อกระดาษ แผงวงจรไฟฟ้า และผลิตภัณฑ์พลาสติก
ขณะที่ในส่วนของภาครัฐก็มีนโยบายลงทุนในโครงการสาธารณูปโภคขนาดใหญ่ (Mega projects)
ในวงเงินเบื้องต้น 8.8 แสนล้านบาท ในช่วงปี 2548 – 2551
ซึ่งส่วนใหญ่เป็นการลงทุนด้านคมนาคมและพลังงานผ่านการระดมทุนด้วยวิธีต่างๆ
โดยที่ส่วนหนึ่งจะมาจากการกู้ยืมในประเทศ ทั้งนี้ในปี 2548 จะมีขนาดการลงทุนประมาณ 1.4
แสนล้านบาท ซึ่งคาดว่าจะทำให้สินเชื่อขยายตัวเพิ่มขึ้นได้ต่อเนื่องจากปี 2547
การบริโภคภาคเอกชนจะขยายตัวในอัตราที่ชะลอลงจากปี 2547
จากการขยายตัวในระดับสูงมาอย่างต่อเนื่อง
ประกอบกับความเชื่อมั่นของผู้บริโภคที่ถูกกระทบต่อความต้องการสินเชื่อเพื่อการอุปโภคและบริโภค
รวมทั้งสินเชื่ออสังหาริมทรัพย์ นอกจากนั้นการที่ธนาคารพาณิชย์มีแนวโน้มปรับขึ้นอัตราดอกเบี้ยในปีนี้
โดยอัตราดอกเบี้ยเงินกู้จะขยับขึ้นประมาณร้อยละ 0.5 ในช่วงครึ่งปีหลัง
ก็อาจเป็นอีกปัจจัยหนึ่งที่จะกระทบต่อการขยายตัวของการบริโภค
ดังนั้นจึงคาดว่าการเติบโตของสินเชื่อในปี 2548 จะขยายตัวได้ในอัตราร้อยละ 7.0

ณ ปัจจุบัน ประเทศไทยมีธนาคารพาณิชย์ที่เป็นธนาคารพาณิชย์ไทยอยู่ 12 ธนาคาร
โดยธนาคารพาณิชย์ขนาดใหญ่ 4 อันดับแรกครองส่วนแบ่งตลาดมากกว่าร้อยละ 60
ในขณะที่ธนาคารทหารไทยซึ่งจัดอยู่ในธนาคารพาณิชย์ขนาดกลางมีส่วนแบ่งทางการตลาดในด้านเงินฝาก
และสินเชื่อ ร้อยละ 8.59 และ 11.12 ตามลำดับ โดยที่ ธนาคารพาณิชย์ไทยทั้ง 12
แห่งมีขนาดของสินทรัพย์ เงินฝาก เงินให้สินเชื่อสุทธิ และฐานะเงินกองทุน ณ เดือนธันวาคม 2547
ดังนี้

[]

(3) แนวโน้มในอนาคต

จากภาวะเศรษฐกิจที่มีการขยายตัวอย่างต่อเนื่อง ส่งผลให้ความต้องการสินเชื่อในปี 2548 มีมากขึ้น
ทำให้แนวโน้มการแข่งขันด้านผลิตภัณฑ์สินเชื่อในระบบธนาคารพาณิชย์มีความร้อนแรง
โดยเฉพาะด้านการให้บริการและการให้ความใกล้ชิดกับลูกค้าเพื่อการรักษาฐานลูกค้า
และการให้บริการเสริมอื่นๆ เพิ่มเติมให้ตรงกับความต้องการของลูกค้า
ซึ่งพอจะสรุปแยกรายธุรกิจของธนาคารพาณิชย์ได้ดังนี้

สินเชื่อวิสาหกิจขนาดกลางและขนาดย่อม (SMEs)

ภาวะเศรษฐกิจที่เติบโตขึ้นอย่างแข็งแกร่งในปี 2548 ทำให้ลูกค้า SMEs
มีความเข้มแข็งและมีศักยภาพในการทำธุรกิจ รวมทั้งเป็นกลุ่มที่มีฐานลูกค้าจำนวนมาก
ส่งผลให้การแข่งขันการปล่อยสินเชื่อประเภท SMEs มีความรุนแรง
และอาจมีการแย่งฐานลูกค้าเพื่อเป็นการกระจายความเสี่ยง โดยยุทธวิธีที่สถาบันการเงินใช้
จะเป็นการใช้กลยุทธ์แบ่งพื้นที่แล้วทำการเจาะพื้นที่รายภาค
โดยการจัดสัมมนาเพื่อสร้างความสัมพันธ์และให้บริการที่มีประสิทธิภาพ
และเพิ่มประสบการณ์ความรู้ในการดำเนินธุรกิจให้แก่ผู้ประกอบการ SMEs
โดยฐานลูกค้าที่มีศักยภาพในขณะนี้ คือ หมวดยาง ผลิตภัณฑ์ยาง และผลิตภัณฑ์พลาสติก
หมวดอุปกรณ์สื่อสารและชิ้นส่วนอิเล็กทรอนิกส์ หมวดเคมีและเคมีภัณฑ์
หมวดเครื่องใช้ไฟฟ้าและอุปกรณ์ไฟฟ้าในสำนักงาน หมวดรถยนต์และอุปกรณ์ขนส่งอื่น ๆ

สินเชื่อบุคคลรายย่อย

จะมีการแข่งขันที่รุนแรงขึ้น โดยเฉพาะตลาดสินเชื่อบุคคลแบบไม่มีหลักประกัน
เนื่องจากมาตรการของภาครัฐบาลที่ต้องการกระตุ้นให้เกิดการใช้จ่าย
ทำให้ระดับการอุปโภคบริโภคในปี 2548 มีแนวโน้มสูงขึ้น
ผู้ให้บริการสินเชื่อจึงพัฒนาผลิตภัณฑ์ทางการเงินเพื่อตอบสนองความต้องการของผู้บริโภคและเข้าถึงกลุ่มลูกค้า
โดยการยึดลูกค้าเป็นศูนย์กลางเน้นการสร้างความสัมพันธ์กับลูกค้า
และมีการแบ่งกลุ่มลูกค้าอย่างชัดเจนเพื่อจัดแพ็คเกจผลิตภัณฑ์เสนอให้กับลูกค้าตามระดับและครอบคลุมความต้องการของลูกค้า
ทำให้สถาบันการเงินทั้งที่เป็นธนาคารพาณิชย์และที่ไม่ใช่ธนาคารพาณิชย์จะมีการรุกตลาดด้านสินเชื่อรายย่อยมากขึ้น

สินเชื่อที่อยู่อาศัย

ในปี 2548 จะมีการขยายตัวในอัตราที่ชะลอตัวลง เนื่องจากในช่วง 2 ปีที่ผ่านมา
สินเชื่อที่อยู่อาศัยขยายตัวสูงอย่างต่อเนื่อง
ในขณะที่ปัจจัยเกื้อหนุนมีน้อยลงจากการได้รับผลกระทบจากอัตราดอกเบี้ยที่มีทิศทางขาขึ้น
และราคาน้ำมันที่สูงขึ้น ตลอดจนการที่บริษัทแลนด์ แอนด์ เฮ้าส์
มีนโยบายจะทำธุรกิจธนาคารพาณิชย์ที่เน้นสินเชื่ออสังหาริมทรัพย์
จะยิ่งส่งผลให้การแข่งขันในตลาดสินเชื่อที่อยู่อาศัยมีมากขึ้น
ซึ่งจะส่งผลกระทบต่อส่วนแบ่งทางการตลาดของสินเชื่ออสังหาริมทรัพย์ของธนาคาร

ธุรกิจบัตรเครดิต

ในปี 2548 ธุรกิจบัตรเครดิตยังคงมีการแข่งขันที่ค่อนข้างรุนแรง (แม้ว่าในช่วงปี 2547
ที่ผ่านมาธุรกิจบัตรเครดิตจะได้รับผลกระทบจากการชะลอตัวของการใช้จ่ายของผู้บริโภค)
เนื่องจากความนิยมในการใช้บัตรเครดิตทดแทนเงินสดเพิ่มมากขึ้น การจัดรายการส่งเสริมการขาย
การให้ความสำคัญกับการเพิ่มปริมาณบัตรอย่างมีคุณภาพด้วยการสร้างฐานลูกค้าใหม่พร้อมๆ
ไปกับการรักษาฐานลูกค้าเก่าที่มีอยู่ไม่ให้เปลี่ยนไปใช้บริการของผู้ออกบัตรเครดิตรายอื่น
ตลอดจนการค้นหากลยุทธ์ที่แตกต่างเพื่อสร้างจุดเด่น และสร้างแรงจูงใจแก่ลูกค้า

ในปีนี้คาดว่าผู้ออกบัตรแต่ละรายจะเริ่มออกบัตร Smart Card
ด้วยการนำเอานวัตกรรมมาใส่ในบัตรเพื่อเพิ่มคุณค่าและความแตกต่างให้กับบัตร
และเพื่อเป็นจุดขายที่สร้างความแตกต่างและดึงดูดลูกค้ารายใหม่ รวมทั้งการรักษาลูกค้ารายเก่า

ดังนั้น ในปี 2548 กลยุทธ์ที่ธนาคารพาณิชย์ต่างมุ่งเน้น คือ
การให้บริการที่สอดคล้องกับความต้องการของผู้บริโภคในหลาย ๆ ด้าน อาทิ รูปแบบการบริการ
ความรวดเร็ว อัตราดอกเบี้ย
โดยมีความน่าเชื่อถือของธนาคารเป็นหลักประกันถึงบริการที่ลูกค้าจะได้รับและเกิดความมั่นใจว่าจะไม่ถูกเอาเปรียบจากผู้ให้บริการ

แนวโน้มการแข่งขัน

ธุรกิจธนาคารพาณิชย์ปี 2548 มีแนวโน้มการแข่งขันกันอย่างรุนแรง
เนื่องด้วยรัฐบาลมีนโยบายที่จะยกระดับบริษัทเงินทุนและบริษัทเครดิตฟองซิเอร์ขึ้นเป็นธนาคารพาณิชย์
เพื่อให้สอดคล้องกับแผนแม่บทพัฒนาระบบสถาบันการเงิน (Financial Master Plan)
ประกอบกับแนวโน้มการลงทุนภาคเอกชน ธุรกิจการส่งออก
และการลงทุนในโครงการเมกะโปรเจกต์ของรัฐบาลมีทิศทางการขยายตัวอย่างต่อเนื่อง
ซึ่งจะมีผลดีต่อการขยายสินเชื่อของธนาคารพาณิชย์และการจ้างงานมากขึ้น
ปัจจัยดังกล่าวส่งผลให้ธนาคารพาณิชย์ต้องมีการปรับกลยุทธ์ต่าง ๆ
ด้วยการออกผลิตภัณฑ์ที่เหมาะสมกับความต้องการของผู้บริโภค
และการเพิ่มประสิทธิภาพในการให้บริการแก่ลูกค้า ทั้งนี้
เพื่อรับมือกับสถานการณ์การแข่งขันที่จะเกิดขึ้น การรักษาส่วนแบ่งตลาดเดิมที่มีอยู่
และการขยายส่วนแบ่งตลาดใหม่ ๆ เพิ่มขึ้น

ปัจจุบันกระทรวงการคลังได้ให้ความเห็นชอบให้สถาบันการเงินจัดตั้งเป็นธนาคารพาณิชย์จำนวน 9
แห่ง ซึ่งแต่ละแห่งจะต้องดำเนินการจัดตั้งเป็นธนาคารพาณิชย์ภายใน 1
ปีนับแต่วันที่ได้รับความเห็นชอบ
และเมื่อได้ดำเนินการจัดตั้งและปฏิบัติตามเงื่อนไขประกอบการให้ความเห็นชอบครบถ้วนแล้ว
จึงจะเสนอขอรับใบอนุญาตประกอบการธนาคารพาณิชย์ต่อกระทรวงการคลังต่อไปซึ่งสถาบันการเงินที่ได้รับความเห็นชอบการจัดตั้งเป็นธนาคารพาณิชย์ตามแผนพัฒนาระบบสถาบันการเงิน
มีรายละเอียดดังนี้

+---------------+-----------+---------------+-------------------------+
| สถาบันการเงิน   | ประเภท    | วัตถุประสงค์     | หมายเหตุ                 |
|               |           |               |                         |
|               | ธน        |               |                         |
|               | าคารพาณิชย์ |               |                         |
+---------------+-----------+---------------+-------------------------+
| 1.บง.ทิสโก้     | ธน        | -             | - ธนาคารพาณิชย์เต็มรูปแบบคือ |
|               | าคารพาณิชย์ | ให้บ           |                         |
| 2             |           | ริการทางการเงิน | ธ                       |
| .บง.เกียรตินาคิน | เต็มรูปแบบ  |               | นาคารที่มีความสามารถและมีทุน |
|               |           | -             | เพียงพอในการดำเนินกิจการ   |
| 3. บง.สินเอเชีย |           | ท             |                         |
|               |           | ำธุรกรรมทางการ | - มีเงินกองทุนชั้นที่ 1        |
|               |           | เงินได้ทุกประเภท | ไม่ต่ำกว่า                 |
|               |           |               |                         |
|               |           |               | 5,000 ล้านบาท            |
+---------------+-----------+---------------+-------------------------+
| 4. บง.เอไอจี   | ธน        | ให้บริก         | -                       |
| ไฟแนนซ์        | าคารพาณิชย์ | ารทางการเงินแก | ธนาคา                   |
|               |           | ่ประชาชนรายย่อย | รพาณิชย์เพื่อรายย่อยคือธนาคาร |
| 5. บค.ไทยเคหะ | เพื่อรายย่อย | แ             | ที่มีความสามารถ            |
|               |           | ละวิสาหกิจขนาดก | แต่มีเงินทุนน้อยกว่า          |
| 6. บง.จีอี มันนี่  |           | ลางและขนาดย่อม | ธนาคารพาณิชย์เต็มรูปแบบ     |
|               |           |               |                         |
| 7. บค.แลนด์    |           |               | - - มีเงินกองทุนชั้นที่ 1      |
| แอนด์ เฮ้าส์     |           |               | ไม่ต่ำกว่า                 |
|               |           |               | 250 ล้านบาท              |
+---------------+-----------+---------------+-------------------------+
| 8.            | สาขา      | ประกอบธุรกิจเหม | -                       |
| ธนาคารโซซิเยเต้ | ของธนาคาร | ือนธนาคารพาณิชย์ | สา                      |
| เจเนราล       | ต่างประเทศ | แต่ไม่สามารถม   | ขาที่จะขอเปิดดำเนินการไม่ต้อง |
|               |           | ีสำนักงานสาขาได้ |                         |
|               |           |               | จดทะเบียนในประเทศไทย     |
|               |           |               |                         |
|               |           |               | - มีเงินกองทุนไม่ต่ำกว่า3,000 |
|               |           |               | ล้านบาท                  |
+---------------+-----------+---------------+-------------------------+
| 9.            | บริษัทลูก    | -             | -                       |
| ธน            |           | ปร            | บริษัทลูก                  |
| าคารสากลพาณิชย์ | ของธน     | ะกอบธุรกิจเหมือน | ต้องจดทะเบียนตามกฎหมายไทย |
|               | าคารพาณิชย | ธนาคารพาณิชย์   |                         |
| แห่งประเทศจีน   | ์ต่างประเทศ |               | -                       |
|               | (Su       | -             | มีทุนจ                    |
|               | bsidiary) | สามารถเปิดสำนัก | ดทะเบียนซึ่งชำระแล้วไม่ต่ำกว่า |
|               |           | งานสาขาได้ 1   |                         |
|               |           | สาขา          | 4,000 ล้านบาท            |
|               |           | ในเข          |                         |
|               |           | ตกรุงเทพและเขต |                         |
|               |           |               |                         |
|               |           | ปริมณฑลและ 3   |                         |
|               |           | สาขา          |                         |
|               |           |               |                         |
|               |           | นอกกรุงเทพฯ    |                         |
|               |           | และ           |                         |
|               |           |               |                         |
|               |           | เขตปริมณฑล     |                         |
+---------------+-----------+---------------+-------------------------+

ที่มา : ฝ่ายกลยุทธ์สถาบันการเงิน ธนาคารแห่งประเทศไทย

คาดว่าผลการดำเนินงานของระบบธนาคารไทย จะสะท้อนภาพของการเปลี่ยนแปลงสินเชื่อ-เงินฝาก
ตลอดจนการปรับดอกเบี้ยของธนาคารพาณิชย์มากยิ่งขึ้น
โดยสินเชื่อจะเติบโตในอัตราสูงกว่าเงินฝากต่อเนื่องจากปีที่ผ่านมา
ซึ่งน่าจะเป็นปัจจัยบวกต่อรายได้ดอกเบี้ยสุทธิของระบบธนาคารพาณิชย์ไทย นอกจากนี้
ความพยายามในการลดจำนวนเอ็นพีแอลให้สอดคล้องกับนโยบายของทางการ
ยังน่าจะส่งผลดีต่ออัตราผลตอบแทนที่แท้จริงของพอร์ตสินเชื่อในปีหน้า ขณะเดียวกัน
ความเป็นไปได้ในการปรับเพิ่มอัตราดอกเบี้ยในตลาดซื้อคืนพันธบัตรประเภท 14 วันของ ธปท.
ในระหว่างปี 2548 คงจะเป็นอีกปัจจัยที่ช่วยหนุนส่วนต่างอัตราดอกเบี้ยของระบบธนาคารพาณิชย์ไทย
เพราะมีฐานะเป็นผู้ให้กู้ยืมสุทธิในตลาดเงินระยะสั้น อย่างไรก็ตาม
เนื่องจากมีโอกาสที่ธนาคารพาณิชย์ไทย
อาจเริ่มปรับขึ้นอัตราดอกเบี้ยทั้งเงินฝากและเงินให้กู้ยืมทุกประเภทขึ้นตั้งแต่ช่วงประมาณปลายไตรมาสที่สองของปี
2548 ประกอบกับ ฐานเงินฝากมีขนาดใหญ่กว่าเงินให้สินเชื่อ ดังนั้น
ในภาพรวมคาดว่ารายได้ดอกเบี้ยสุทธิของระบบธนาคารพาณิชย์ไทย อาจเพิ่มขึ้นในอัตราที่ชะลอลง

นอกจากนี้ การดำเนินธุรกิจของธนาคารพาณิชย์ในปี 2548 ยังเผชิญกับปัจจัยเสี่ยงอีกหลายประการ
โดยเฉพาะปัจจัยด้านการขยายตัวของเศรษฐกิจ ซึ่งย่อมจะมีผลกระทบต่อการขยายสินเชื่อ
คุณภาพของหนี้ ความเพียงพอในการกันสำรอง ตลอดจนระดับสภาพคล่องส่วนเกิน
และการปรับขึ้นดอกเบี้ย
นอกจากนี้ธนาคารพาณิชย์บางแห่งอาจต้องพิจารณาแนวทางในการเพิ่มความแข็งแกร่งของเงินกองทุน
เพื่อรองรับการขยายขอบเขตธุรกิจ การปรับใช้มาตรฐานเงินกองทุนใหม่ (Basel II) ในอีก 2-3
ปีข้างหน้า

2.3.5 การจัดหาผลิตภัณฑ์หรือบริการ

การดำเนินธุรกิจธนาคารพาณิชย์ของธนาคารโดยพื้นฐานก็คือ การระดมเงินฝากจากประชาชนทั่วไป
การก่อภาระหนี้จากเจ้าหนี้ต่างๆ ในการกู้ยืม และท้ายที่สุดคือ การระดมเงินทุนจากผู้ถือหุ้น
โดยมีเงื่อนไขที่สำคัญได้แก่
การดำรงเงินกองทุนต่อสินทรัพย์เสี่ยงให้เป็นไปตามหลักเกณฑ์ที่ประกาศกำหนดโดยธนาคารแห่งประเทศไทย
การจัดหาผลิตภัณฑ์และบริการของธนาคาร จึงมาจากแหล่งต่างๆ ที่สำคัญ ดังนี้

(1) แหล่งที่มาของเงินทุน

แหล่งที่มาของเงินทุนที่สำคัญของธนาคารได้แก่ เงินฝาก คิดเป็นสัดส่วนร้อยละ 68.04
ของแหล่งที่มาของเงินทุน ส่วนที่เหลือจะมาจาก เงินกู้ยืม การออกหลักทรัพย์
และตราสารทางการเงินต่างๆ ซึ่งขึ้นอยู่กับสภาวะแวดล้อมทางเศรษฐกิจ การเงิน และการลงทุน
ตามที่คณะกรรมการธนาคารจะพิจารณาถึงความเหมาะสม

ณ วันที่ 31 ธันวาคม 2547 ตามงบการเงินรวมธนาคารและบริษัทย่อย มีเงินฝากจำนวน 455,945
ล้านบาท รายการระหว่างธนาคารและตลาดเงิน 62,825 ล้านบาท เงินกู้ยืม 91,869 ล้านบาท
และส่วนของผู้ถือหุ้น 45,156 ล้านบาท คิดเป็นสัดส่วนร้อยละ 68.04 , 9.38 , 13.71 และ
6.74 ตามลำดับ

(2) ความสามารถในการดำรงเงินกองทุน

ตามประกาศธนาคารแห่งประเทศไทย
กำหนดให้ธนาคารพาณิชย์ที่จดทะเบียนในประเทศดำรงเงินกองทุนเป็นอัตราส่วนกับสินทรัพย์และภาระผูกพันไม่ต่ำกว่าร้อยละ
8.5 โดยมีเงื่อนไขว่า เงินกองทุนชั้นที่ 1 ต้องเป็นอัตราส่วนไม่ต่ำกว่าร้อยละ 4.25
ของสินทรัพย์และภาระผูกพัน
เพื่อให้สอดคล้องกับหลักเกณฑ์การดำรงเงินกองทุนตามที่ธนาคารแห่งประเทศไทยกำหนด ณ วันที่ 31
ธันวาคม 2547 ธนาคารดำรงเงินกองทุนเท่ากับ 45,783 ล้านบาท แยกเป็นเงินกองทุนชั้นที่ 1
เท่ากับ 31,332 ล้านบาท และเงินกองทุนชั้นที่ 2 เท่ากับ 14,451 ล้านบาท
และธนาคารดำรงอัตราส่วนเงินกองทุนต่อสินทรัพย์เสี่ยงเท่ากับร้อยละ 8.8
สูงกว่าเกณฑ์ขั้นต่ำของธนาคารแห่งประเทศไทย

เงินกองทุนตามกฎหมาย ณ 31 ธันวาคม 2547

หน่วย : ล้านบาท

เงินกองทุนชั้นที่ 1

 ทุนที่ออกและเรียกชำระแล้ว ส่วนเกิน(ส่วนต่ำ) มูลค่าหุ้น

หุ้นสามัญและหุ้นบุริมสิทธิ 85,305

หุ้นกู้ด้อยสิทธิควบหุ้นบุริมสิทธิ 5,000

สำรองตามกฎหมาย 2,100

สำรองอื่น 8,717

ขาดทุนสุทธิคงเหลือหลังการจัดสรร (55,771)

หัก ค่าความนิยม (14,019)

 รวมเงินกองทุนชั้นที่ 1 31,332

เงินกองทุนชั้นที่ 2

มูลค่าเพิ่มจากการตีราคาที่ดิน 1,305

มูลค่าเพิ่มจากการตีราคาอาคาร 806

เงินสำรองสำหรับสินทรัพย์จัดชั้นปกติ 2,000

หุ้นกู้ด้อยสิทธิที่มีลักษณะคล้ายทุน 2,050

หุ้นกู้ด้อยสิทธิ 7,676

ส่วนเกินทุน(สุทธิ)จากการตีราคาเงินลงทุน

ในตราสารทุนประเภทเผื่อขาย 614

 รวมเงินกองทุนชั้นที่ 2 14,451

 รวมเงินกองทุนตามกฎหมายทั้งสิ้น 45,783

อัตราส่วนเงินกองทุนต่อสินทรัพย์เสี่ยง

หน่วย : ร้อยละ

+--------------------+------------+----------+----------+------------+
|                    | ง          |          | งบการเ   |            |
|                    | บการเงินรวม |          | งินเฉพาะข |            |
|                    |            |          | องธนาคาร |            |
+--------------------+------------+----------+----------+------------+
|                    | 2547       | 2546     | 2547     | 2546       |
+--------------------+------------+----------+----------+------------+
| อัตราเงินกองทุนชั้นที่ 1  | 6.02       | 7.70     | 6.02     | 7.67       |
|                    |            |          |          |            |
| อัตราเงินกองทุนทั้งสิ้น   | 8.79       | 10.63    | 8.80     | 10.59      |
+--------------------+------------+----------+----------+------------+